Case ID: 1037072
Sentence 1: İşin halları: V. ona görə təqsirli bilinərək məhkum edilmişdir ki, o, 19 mart 2013-cü tarixdə saat 00:30 radələrində sərxoş vəziyyətdə idarə etdiyi "Toyota Rav 4" markalı, ** *** dövlət qeydiyyat nişanlı avtomobillə Bakı-Quba magistral yolunun 37-ci kilometrliyində Bakışəhəri istiqamətində 60 km/saat sürətlə hərəkət edərkən "Yol hərəkəti haqqında Azərbaycan Respublikası Qanunu"nun 36-cı maddəsinin 1-ci hissəsinin 3-cü bəndinin, 37ci maddəsinin 1-ci hissəsinin 8-ci bəndinin və 69-cu maddəsinin 7-ci hissəsinin 1-ci bəndinin tələblərini pozaraq, yol üçün təhlükəsiz şərait yaratmalı, öz hərəkətləri və ya hərəkətsizliyi ilə digər hərəkət iştirakçılarına, onların nəqliyyat vasitələrinə və başqa əmlaka zərər vurmamalı olduğu halda habelə, əks istiqamətli nəqliyyat axının ayıran bütöv üfüqi nişanlanma xəttini kəsib keçməməli olduğu halda, əks hərəkət zolağına çıxaraq qarşıdan gələn "Qaz 3110” markalı ** *** dövlət qeydiyyat nişanlı avtomobilin hərəkəti üçün təhlükə yaratmış və qanunun tələblərinə riayət etməklə hadisənin qarşısını almağa texnik imkanı olduğu halda, bunu etməmiş, nəticədə avtomobilin qabaq tərəfi ilə "Qaz 3110" markalı avtomobilin sağ yan hissəsinin qarşılıqlı toqquşması nəticəsində “Toyota Rav 4" markalı avtomobildə olan sərnişinlər: 1951-ci il təvəllüdlü, X14 4-9-cu qabırğaların qapalı yerdəyişən sınıqları, sağ ağ ciyərin cırılmış yaraları, sağ bazunun orta 1/3-nin, sağ budun orta 1/3-nin qapalı sınıqlar sağ qaşın bayır bucağının yarası, burun belinin, üst dodağın sağ hissəsinin, sol diz oynağının ön səthinin, sol baldırın orta 1/3-nin ön səthinin, sağ saidin yuxarı 1/3-nin arxa səthinin sıyrıqları, sol və sağ gözaltı nahiyyələrin, sağ almacıq nahiyyəsinin, üst dodağın sağ hissəsinin, alnın sağ hissəsinin qançırları ilə nəticələnən bədən xəsarətləri aldığından, ehtiyyatsızlıqdan onun ölümünə səbəb olmuşdur.